Oktatási és Szociális Bizottság

Rettegi Attila elnök úrnak

Tisztelt Elnök Úr!

Tisztelt Bizottság!

Az elmúlt évben is 23 taggal és 15 bejegyzett önkéntessel végeztük munkánkat, akik az alkalmi segítőket is beleszámítva összesen 9650 órát dolgoztak.

Támogatóink voltak: SZMJV Önkormányzata „Szombathely” Szent Márton Városa” Jóléti Alapítvány, Mesebolt Bábszínház, Magyar Államkincstár, Márkus Árpád a Jeruzsálemi Szent János Független Lovagrend ispotályosa,, Balikó cukrász Sé, Fornetti Fő téri pékség/ Boldizsár Kornélia/,Takács László és több néhány alkalmi segítő.

Az Önkormányzattal kötött megállapodás értelmében:

Hetente tartottunk természetbeni adományosztást. Elsősorban ruhaneműt, cipőt, élelmiszert, esetenkénti jelleggel konyhaeszközöket, televíziókat, / Bükről egy apartmanból kaptuk/ háztartási gépeket , játékokat is tudtunk juttatni.

Ugyancsak hetente tartottunk a Margaréta u. 1. sz. alatti irodában jogi tanácsadást egyéb tájékoztató felvilágosítást és szükség szerint rehabilitációs tanácsadást is.

Hétfőtől péntekig ügyeleti szolgálatot adtunk délelőttönként a máltai házban. A rászorulók és az adományozók éltek is ezzel a lehetőséggel.

A karácsony előtti „ Adni öröm” Spar akcióból összegyűjtött tartós élelmiszert, tisztasági szereket, édességet, gyümölcsöt a Don Bosco kultúrházban megrendezett ünnepség keretén belül adtuk át a családoknak ill. egyedülállóknak. / 480 család, egyedülálló/ és célzottan 27 siketnéma, valamint 18 vak és mozgáskorlátozott kapta meg. A Brenner János Gimnázium diákjai műsorral kedveskedtek.

Szombathely Szent Márton Városa Jóléti Alapítványtól pályázat útján nyert 50 db gazdag kínálatú csomagot a különösen nehéz helyzetű családoknak juttattuk.

Ezen kívül a Magyar Államkincstár karácsonyi gyűjtése 12 db /banános láda nagyságú/ doboz , benne tisztálkodó szerek, tartós élelmiszer, édesség, játékok, könyvek- és a Mesebolt Bábszínház gyűjtése egészítette ki a karácsonyi kínálatot.

A Vasi Diák Közösségi Szolgálat tanulói is részt vettek az adományok gyűjtésében, a csomagolásban, osztásban.

Év közben támogattunk szociális otthonokat ruhaneművel.

Segítettünk idős, egyedülálló személyeknek: bevásárlásban, gyógyszer kiváltásban, egyéb igény szerinti feladatban./ 134 eset/

A kórházakban és szociális intézményekben élő magányos embereket ill. a saját otthonaikban élőket is látogattunk. /175 eset/ Vannak, akikkel sok éves a kapcsolatunk. Változatlan tapasztalat, hogy többen igénylik a rendszeres, személyes beszélgetést, a meghallgatást, az odafigyelést. Ki vannak éhezve az ilyen jellegű törődésre! A szociális ellátórendszer ennek a kérésnek a teljesítésére a jogszabályi keretek között csak részben képes. De az ügyfelek/ kliensek/ a számukra magas térítési díj =óradíj miatt/ nem is igénylik ezt.

Ápolást könnyítő eszközökkel segíttettünk azoknak, akik beteg hozzátartozójukat otthoni körülmények között szerették volna gondozni. Az állítható ágyra különösen nagy a kereslet. Sajnos, kimerült a készlet.

Az ifjúsági csoport néhány tagja tavaly is bejárt a pszichiátriára énekelni, gitározni.

A mozgássérült fiataljaink számára igyekeztünk az elmúlt évben is egy találkozót szervezni. Emellett elvittük őket a jótékonysági estünkre.

A Markusovszky Egyetemi Oktatókórház Csecsemő és Gyermekosztályára általában heti rendszerességgel 2-3 középiskolás fiatal járt be. Beszélgetni, mesélni, játszani.

A Derkovits lakótelepen az elmúlt nyáron folytattuk a „csellengő „ programot a korábbi évekhez képest újszerű formában. Szülőket is bevonva.

Börtönmissziós tevékenységünk a fogvatartottakkal folytatott heti beszélgetésben / ez mentális erősítés. segítség/ és szükség esetén más támogatási formában valósult meg. Egyik módja a decemberi un. börtönkarácsonyi ünnepség volt. Ennek keretében 45 fogvatartottnak adtunk csekély ajándékot és ünnepi műsort, amibe szinte minden ott lévő aktívan bekapcsolódott. Kérésükre évente több alkalommal juttattunk ruhákat, cipőket az elítélteknek.

A tavalyi jótékonysági estünket a Kárpátalján élő gyermekek, fiatalok javára szerveztük. Ebből tudták finanszírozni a mozgássérültek nyári táboroztatását.

Havonta egy alkalommal az ifjúsági csoport tagjai a ferences plébánián találkoznak- lelki beszélgetéssel segítve munkájukat.

2018. év elején kezdődött az idei évre is áthúzódó nyílászárók és fűtőtestek cseréje a Margaréta u. u.1. sz. alatti épületünkben.

Szombathely, 2019. február 19.

 Tisztelettel:

 dr. Asbóth Mária csoportvezető sk.